Publication: Magyar Közlöny
Issue: MK-2000-104 (Year: 2000, Number: 104)
Era: 1990-2004
Section: 1996, 61., 68—70.; 33/1997. (V. 28.) AB határozat ABH 1997,
Paragraph Index: 212

1996, 61., 68—70.; 33/1997. (V. 28.) AB határozat ABH 1997, 166., 171—172.;] A helyi adózás rendszerét 1990-ben vezették be. A Hatvm. indokolása szerint öt év elteltével a törvényhozás értékelte a helyi adózásról szóló törvény érvényesülésének tapasztalatait. A felülvizsgálat során a jogalkotó megállapította, hogy a törvényben biztosított kedvezmények, mentességek köre indokolatlanul korlátozza a helyi önkormányzatok adómegállapítási jogát. A Hatvm. egyes törvényi adókedvezmények megszüntetésével le kívánta bontani az önkormányzatok — különösen a kistelepülési önkormányzatok — adóztatási lehetőségeinek törvényi korlátait, másrészt növelte az önkormányzatok döntési szabadságát a mentességek, kedvezmények megállapítása során, teret adva ezzel annak, hogy az önkormányzatok állapítsanak meg a helyi körülmények által indokolt körben és mértékben mentességeket és kedvezményeket. Az egyes törvényi adómentességeknek és adókedvezményeknek a Hatvm. által történő megszüntetése tehát alkotmányos célt szolgált, a helyi önkormányzatok számára az Alkotmány 44/A. § (1) bekezdés d) pontjában biztosított egyik önkormányzati alapjogot, a helyi önkormányzatok adómegállapítási jogát indokolatlanul korlátozó törvényi rendelkezések megszüntetését célozta. Az Alkotmánybíróság megállapította, hogy a Hatvm.

Source: https://magyarkozlony.hu/hivatalos-lapok/bfeccd1e576a1023765cf4fcc544d4f117cd6709/dokumentumok/52c1e3629967f023d65d302a45030ae91efe98a3/letoltes